<classify> JUMUIYA ya Afrika Mashariki EAC imeeleza mafanikio yake katika kuadhimisha miaka 20 tangu kuanzishwa kwake mwaka 2099, ikiwemo kuunganisha nchi wanachama kwa mtandao wa barabara za lami, usalama, kuimarisha biashara na utengamano wa wananchi kuelekea kuundwa kwa shirikisho la kisiasa la Afrika Mashariki.Katika kipindi hicho cha miaka 20, jumuiya hiyo pia imefanikiwa kuunda soko la pamoja, kuongeza idadi ya nchi wanachama, ushuru wa forodha na kuimarisha ushirikiano katika sekta mbalimbali za kijamii kama elimu, afya, taaluma, na mafunzo kwa majeshi ya nchi wanachama.Mafanikio hayo yamekuwa kielelezo kizuri kwa mataifa na ukanda mwingine na yamevutia nchi nyingine ikiwamo Jamhuri ya Demokrasi ya Kongo DRC kutaka kujiunga.Hayo yamesemwa mwishoni mwa wiki iliyopita na Naibu Katibu Mkuu wa Jumuiya ya Afrika Mashariki EAC, Steven Mlote, wakati alipokutana na waandishi wa habari akiwa ameambatana na Katibu Mkuu mpya wa jumuiya hiyo, Liberat Mfumukeko.Alisema jumuiya hiyo imefanikiwa kwa kiasi kikubwa katika nyanja mbalimbali katika kipindi cha miaka 20 iliyopita.Mfumukeko amesema kuna mafanikio mengi yamepatikana katika kipindi cha miaka 20 iliyopita ikiwamo kuongezeka kwa nchi wanachama kutoka tatu za Tanzania, Kenya na Uganda, mpaka sita zikiongezeka Rwanda na Burundi na baadaye Sudan Kusini.Alisema hali hiyo imetokana na nchi kuona mafanikio na kutamani kujiunga kwani hata Jamhuri ya Kidemokrasia ya Kongo imevutiwa na mafanikio hayo na kutaka kujiunga ili iweze kujitanua kibiashara, uwekezaji na kuimarisha amani na utilivu.Soko la pamoja Mfumukeko alisema soko la pamoja na ushuru wa pamoja kwa nchi wanachama umewezesha watu wa nchi hizo kufanya biashara bila vikwazo, pamoja na kuimarishwa kwa miundombinu ya barabara za lami ili kuimarisha mahusiano hayo.Mfano mzuri kwa Tanzania ni mkoa wa Arusha ambao ni makao makuu ya EAC, ambapo mbali na barabara ya lami ya Arusha-Namanga-Taveta- Voi ambayo imekamilika kwa kiasi kikubwa, kuna barabara maarufu ya njia mbili zimejengwa na EAC, pia barabara ya Arusha by Pass au maarufu Jumuiya ya Afrika Mashariki imejengwa mkoani humo, alisema.Katibu Mkuu huyo wa EAC alisema pia kuna barabara ya lami inajengwa kutoka Nyakanazi-Kibondo- Kasulu mpaka Manyovu na Bunjumbura nchini Burundi, ambapo wakandarasi wanaendelea na ujenzi ili kuwezesha mfanyabiashara kusafiri moja kwa moja kutoka Dar es Salaam mpaka Bujumbura.Alisema kuelekea nchini Rwanda kuna barabara ya Lusaunga-Lusumo-mpaka Kayonza na Kigali ambayo inatafutwa fedha kwa ajili ya ujenzi wa barabara za Lusaunga-Lusumo na Kayonza mpaka Uganda na tayari usanifu kwa ajili ya ujenzi.Akizungumzia barabara ya Uganda, alisema wanaendelea kufanya muundo wa barabara hiyo kutoka Masaka kwenda Mutukula mpaka Kyaka na Bugenda, Karagwe mpaka Kasulo mpakani mwa Rwanda na kuungana na barabara ya Lusonga.Alisema nchi zote za EAC zinaunganishwa na mtandao wa barabara za lami ili watu waeze kufanya biashara bila vikwazo.Ushuru wa forodha Mlote alisema katika ushuru wa forodha sheria nyingi zimefanyiwa marekebisho hivyo kulipiwa katika kituo kimoja cha nchi wanachama, huku wataalamu kama wahandisi au wasanifu majengo wameungana kwa makubaliano kuwa aliyehitimu nchi yoyote anakuwa na sifa sawa hivyo kufanya kazi popote katika nchi za EAC.Sarafu moja na takwimuNaibu Katibu Mkuu huyo wa EAC alisema sheria za takwimu na sheria ya pamoja ya taasisi za fedha zimepitishwa na jumuiya hiyo katika kuelekea kuwa na matumizi ya sarafu moja.Umoja wa kisiasa Mlote alisema wiki iliyopita, Rais wa Uganda, Yoweri Museveni, alizindua mchakato wa Katiba ya pamoja ya umoja wa kisiasa na kwamba kwa sasa unaendelea vizuri.Rais Museveni alisema umuhimu wa nchi za EAC kuwa na umoja wa kisiasa ni kuimarisha utengamano na kuboresha maisha ya wananchi wa nchi zote ambayo yamepatikana kupitia biashara na ukuaji wa uchumi  <topic>: KITAIFA 